**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ ХУУЛЬД НЭМЭЛТ, ӨӨРЧЛӨЛТ ОРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДЛАХ ҮНЭЛГЭЭНИЙ ТАЙЛАН**

**2024 он**

**Улаанбаатар хот**

**АЖ АХУЙН НЭГЖИЙН ОРЛОГЫН АЛБАН ТАТВАРЫН ТУХАЙ**

**ХУУЛЬД НЭМЭЛТ, ӨӨРЧЛӨЛТ ОРУУЛАХ ХЭРЭГЦЭЭ, ШААРДЛАГЫГ УРЬДЧИЛАН ТАНДАН СУДЛАХ ҮНЭЛГЭЭНИЙ ТАЙЛАН**

Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай хуулийн төсөл нь Хууль тогтоомжийн хэрэгцээ, шаардлагыг урьдчилан тандан судлах аргачлалын[[1]](#footnote-1) /цаашид Аргачлал гэх/ 1.3-т заасан хүрээнд хамаарахгүй тул урьдчилан тандан судлах ажиллагааг Аргачлалын 2.1-т заасан үе шатны дагуу хийж гүйцэтгэлээ.

**НЭГ.АСУУДАЛД ДҮН ШИНЖИЛГЭЭ ХИЙСЭН БАЙДАЛ**

2021 оны 01 дүгээр сарын 29-ний өдөр Монгол Улсын Их Хурлаас баталсан “Газрын тос боловсруулах үйлдвэрийг дэмжих тухай хууль”-иар газрын тос боловсруулах үйлдвэрийг түүхий эдээр тогтвортой, найдвартай хангахад дэмжлэг үзүүлэх зорилгоор газрын тос боловсруулах төрийн өмчит үйлдвэрийг гадаад, дотоодын аж ахуйн нэгжтэй хамтран газрын тосны хайгуул, ашиглалтын үйл ажиллагааг явуулах эрхзүйн орчинг бүрдүүлсэн байна.

Газрын тосны тухай хууль болон Газрын тос боловсруулах үйлдвэрийг дэмжих тухай хуулиудыг өөр хооронд нь нийцүүлэх зорилгоор Газрын тосны тухай хуулийн 7.1.14-т “газрын тосны хайгуул, ашиглалтын үйл ажиллагаа явуулах талбайг газрын тос боловсруулах төрийн өмчит үйлдвэрт давуу эрхээр олгох бөгөөд уг талбайд газрын тосны хайгуул, ашиглалтын үйл ажиллагаа явуулахтай холбогдсон харилцааг Газрын тос боловсруулах үйлдвэрийг дэмжих тухай хуулийн 3.3-т заасан журмаар зохицуулах” гэсэн нэмэлт оруулжээ.

Засгийн газрын 2021 оны 08 дугаар сарын 11-ны өдрийн 241 дүгээр тогтоолоор “Газрын тос боловсруулах үйлдвэрт төрөөс дэмжлэг үзүүлэх журам”-ыг баталсан бөгөөд уг журмаар төрийн өмчит компанийн газрын тосны хайгуул, ашиглалтын үйл ажиллагаа явуулах харилцааг нарийвчлан зохицуулсан байна.

Засгийн газрын 2021 оны 08 дугаар сарын 25-ны өдрийн 266 дугаар тогтоолоор газрын тосны хайгуулын Давст XXXI талбайг “Монгол газрын тос боловсруулах үйлдвэр” ТӨХХК-д олгожээ. Тус компани нь уг талбайд газрын тосны хайгуул, ашиглалтын үйл ажиллагаа явуулахад шаардлагатай хөрөнгө оруулалт татах талаар сүүлийн хоёр жилийн хугацаанд нэлээд арга хэмжээ авч ажилласан бөгөөд хамтран ажиллах, хөрөнгө оруулалт хийх сонирхолтой компанитай хэлэлцээ хийх, хувь хэмжээ тохирох явцад Монгол улсад газрын тосны хайгуул, ашиглалтын чиглэлээр үйл ажиллагаа явуулж буй бусад аж ахуйн нэгжүүдийн нэгэн адил аж ахуйн нэгжийн орлогын албан татвараас чөлөөлөгдөх эрхзүйн орчин бүрдсэн нөхцөлд гэрээ байгуулах санал гаргасан байна.

Монгол улсад Бүтээгдэхүүн хуваах гэрээний үндсэн дээр газрын тосны хайгуул, ашиглалтын үйл ажиллагаа явуулж буй бүх аж ахуйн нэгжүүд буюу гэрээлэгчид Аж ахуйн нэгжийн орлогын албан татварын тухай хуулийн 21.1.4-т “*газрын тосны салбарт бүтээгдэхүүн хуваах гэрээний дагуу тус улсын нутаг дэвсгэрт үйл ажиллагаа явуулж байгаа албан татвар төлөгчийн өөрт нь ногдох бүтээгдэхүүний борлуулалтаас олсон энэ хуулийн 18.6.2, 20.1-д заасан орлого*”-ын татвараас чөлөөлөгдөхөөр тусгагдсан байна. Өөрөөр хэлбэл, албан татвар төлөгч нь “*ногдол ашгийн орлогод 10 хувь, жилийн орлогод 25 хувь*”-иар төлөх татвараас чөлөөлөгдөж байна.

Иргэн, хуулийн этгээд хууль, шүүхийн өмнө тэгш эрхтэй байх зарчмыг баримтлан Монгол улсад БХГ-ний дагуу газрын тосны хайгуул, ашиглалтын үйл ажиллагаа явуулж буй бусад аж ахуйн нэгжүүдийн нэгэн адил төрийн өмчит газрын тосны компанитай хамтран ажиллах этгээдийг орлогын албан татвараас чөлөөлөх эрхзүйн орчинг бүрдүүлэх үндэслэлтэй байна.

**ХОЁР.АСУУДЛЫГ ШИЙДВЭРЛЭХ ЗОРИЛГЫГ**

**ТОДОРХОЙЛСОН БАЙДАЛ**

Тус хуулийн төслийн үндсэн зорилго нь газрын тос боловсруулах төрийн өмчит үйлдвэрийн газрын тосны хайгуул, ашиглалтын чиглэлээр байгуулах гэрээг Газрын тосны тухай хуульд заасан Бүтээгдэхүүн хуваах гэрээний нэгэн адил үзэж, тус гэрээг байгуулсан аж ахуйн нэгжийг орлогын албан татвараас чөлөөлөх хууль, эрх зүйн орчинг бүрдүүлэх юм.

Энэхүү хуулийг баталснаар газрын тосны хайгуулын Давст XXXI талбайд газрын тос боловсруулах төрийн өмчит үйлдвэр хөрөнгө оруулагчтай хамтран хайгуулын ажлыг эрчимтэй явуулснаар газрын тосны нөөцийн хэмжээг өсгөх, олборлолтыг нэмэгдүүлэх, улмаар газрын тос боловсруулах үйлдвэрийн түүхий эдийн тодорхой хэсгийг өөрийн олборлосон газрын тосоор хангах нөхцөлийг бий болгох үр дүнд хүрнэ.

**ГУРАВ.АСУУДЛЫГ ЗОХИЦУУЛАХ ХУВИЛБАРЫН**

**ЭЕРЭГ, СӨРӨГ ТАЛЫГ ХАРЬЦУУЛСАН БАЙДАЛ**

Хуулийн төсөл боловсруулах аргачлалын тавдугаарт заасны дагуу асуудлыг зохицуулах хувилбаруудыг тодорхойлж, эерэг болон сөрөг талуудыг харьцуулан доорх дүгнэлтийг гаргав.

Зохицуулалтын хувилбаруудын эерэг, сөрөг талыг харьцуулсан байдал (Хүснэгт 1)

|  |  |  |  |
| --- | --- | --- | --- |
| № | Зохицуулалтын хувилбар | Харьцуулалт | Үр дүн |
| Эерэг | Сөрөг |
| 1 | “Тэг” хувилбар буюу шинээр зохицуулалт хийхээс татгалзах; | Шийдвэрлэвэл зохих асуудал хэвээр үргэлжлэх тул тодорхой үр дүнд хүрэх боломжгүй. | Сөрөг үр дагавартай. | Сөрөг үр дүнтэй. |
| 2 | Хэвлэл мэдээлэл болон бусад арга хэрэгслээр дамжуулан олон нийтийг соён гэгээрүүлэх; | Аж ахуйн нэгжийн орлогын албан татвараас чөлөөлөх асуудал энэ зохицуулалтын хувилбарын хувьд оновчгүй буюу шаардлагагүй. | Сөрөг үр дагаваргүй. | Сөрөг үр дүнтэй. |
| 3 | Зах зээлийн механизмаар дамжуулан төрөөс зохицуулалт хийх; | Аж ахуйн нэгжийн орлогын албан татвараас чөлөөлөх асуудалд төрийн дэмжлэг шаардлагатай. | Сөрөг үр дагаваргүй. | Үр дүн өндөр. |
| 4 | Төрийн бус байгууллага, хувийн хэвшлээр тодорхой чиг үүргийг гүйцэтгүүлэх; | Монгол Улсын Үндсэнхуулиар татварынбодлого, арга хэмжээгзөвхөн УИХ-дхэрэгжүүлэхийг зөвшөөрдөг тул энэарга нь зорилгодоохүрэхэд тохиромжгүйюм. | Аж ахуйн нэгжийн орлогын албан татвараас чөлөөлөх асуудалд төрийн бус байгууллага оролцох боломжгүй. | Үр дүнгүй. |
| 5 | Захиргааны шийдвэр гаргах; | Зорилгодоо хүрэхболомжгүй. | Эрх олгосон заалт байхгүй учраас Захиргааны ерөнхий хуулийн 11 дүгээр зүйлийн 11.1, 11.3-т заасан шийдвэр гаргаж, зохицуулах боломжгүй. | Үр дүнгүй. |
| 6 | Хууль тогтоомжийн төсөл боловсруулах; | Татварын ерөнхий хуулийн 4 дүгээр зүйлийн 4.1 дэх хэсэгт “татварыг зөвхөн Улсын Их Хурал” хуулиар бий болгох, өөрчлөх, хөнгөлөх, чөлөөлөх, хүчингүй болгох эрхтэй” гэж заасан тул Аж ахуйн нэгжийн орлогын албан татварын тухай хуульд нэмэлт, өөрчлөлт оруулах тухай **“хууль тогтоомжийн төсөл боловсруулах”** шаардлагатай байна. |  | Үр дүнтэй гэж үзэж байна. |

Асуудлыг шийдвэрлэх хувилбаруудын зорилгод хүрэх байдал болон тэдгээрийн эерэг, сөрөг талаас нь үнэлэхэд хувилбар 6 нь тулгамдаж буй асуудлыг шийдвэрлэх хамгийн үр дүнтэйгээр шийдвэрлэж чадах хувилбар болох нь тандан судалгаагаар тогтоогдож байна.

 Иймд цаашид хувилбар 6 буюу “Хууль тогтоомжийн төсөл боловсруулах” гэсэн зохицуулалтын хувилбарыг үргэлжлүүлэн судлах нь зүйтэй гэж үзлээ.

**ДӨРӨВ.ЗОХИЦУУЛАЛТЫН ХУВИЛБАРУУДЫН ҮР НӨЛӨӨГ**

**ТАНДАН СУДАЛСАН БАЙДАЛ**

Аргачлалын 6-д заасны дагуу үр нөлөөг ерөнхий асуултуудад хариулах замаар дүгнэлтийг нэгтгэн гаргалаа.

*Жич: Хүний эрх, эдийн засаг, нийгэм, байгаль орчинд үзүүлэх үр нөлөөг шалгуур асуултын дагуу тандсан байдлыг хүснэгт 2, 3, 4, 5-аас үзнэ үү.*

**4.1.Хүний эрхэд үзүүлэх үр нөлөө**

Тус хууль нь хүний эрхийн зөрчил, хүний эрхийг хязгаарласан мөн жендэрийн тэгш байдлыг зөрчих зохицуулалт агуулаагүй, тэгш хандлагатай. Жендэр харгалзахгүй ажлын байр нэмэгдэнэ.

**4.2.Эдийн засагт үзүүлэх үр нөлөө**

Газрын тосны хайгуул, ашиглалтын үйл ажиллагаанд гадаадын хөрөнгө оруулалт нэмэгдэнэ. Ялангуяа эдийн засгийн үр ашигтай нээлт хийсний дараа тухайн нээлтийг орд болгон хөгжүүлэхийн тулд хөрөнгө оруулалтын хэмжээ эрс нэмэгдэх болно.

Засгийн газар олборлосон газрын тосноос газрын тосны нөөц ашигласны төлбөрийг авах учир улсын төсвийн орлого нэмэгдэнэ. Засгийн газар болон газрын тос боловсруулах төрийн өмчит үйлдвэр нь газрын тостой холбогдсон үйл ажиллагаанд ямар нэгэн эдийн засгийн эрсдэл хүлээхгүй, харин ашиг хүртэх юм.

Ихээхэн хэмжээний хөрөнгө оруулалт, нарийн технологи, техник хэрэгсэл, тоног төхөөрөмж, ур чадвар бүхий ажиллах хүчин шаарддаг, эрсдэл ихтэй газрын тосны хайгуул, ашиглалтын үйл ажиллагаанд гадаад, дотоодын хөрөнгө оруулалтыг татаж, улсын төсөвт дарамт учруулахгүйгээр үйл ажиллагаа явуулах боломж бүрдэнэ.

Газрын тосны нөөцийн хэмжээг өсгөх, олборлолтыг нэмэгдүүлэх, улмаар газрын тос боловсруулах үйлдвэрийн түүхий эдийн тодорхой хэсгийг өөрийн олборлосон газрын тосоор хангах нөхцөл бүрдэнэ.

**4.3.Нийгэмд үзүүлэх үр нөлөө**

Энэхүү хууль батлагдсанаар газрын тос боловсруулах төрийн өмчит үйлдвэр нь хөрөнгө оруулагчтай гэрээ байгуулах боломжтой болж, газрын тосны хайгуул, ашиглалтыг хөрөнгө оруулагч талтай хамтран явуулах нөхцөл бүрдэнэ.

Газрын тосны хайгуул, ашиглалтын болон энэхүү үйл ажиллагаанд оролцох бусад салбаруудад ажлын байрууд шинээр бий болно. Түүнчлэн газрын тосны хайгуулын талбайд газрын тостой холбогдсон үйл ажиллагаа жилийн дөрвөн улиралд тасралтгүй явагдах бөгөөд ажиллах хүчний хэрэгцээг хүнс болон бусад өргөн хэрэглээний бараагаар хангах шаардлагатай болно. Энэ нь хөдөө аж ахуйн салбар болон жижиг дунд үйлдвэрүүдэд тодорхой хэмжээнд эерэг нөлөө үзүүлнэ.

**4.4.Байгаль орчинд үзүүлэх үр нөлөө**

 Байгаль орчинд сөрөг нөлөөлөл багатай технологи, техник, тоног төхөөрөмжийг ашиглах чиглэл баримтлана. Олборлосон газрын тосоор чанар сайтай бүтээгдэхүүн үйлдвэрлэснээр агаарын бохирдлыг бууруулахад нөлөөлнө.

**4.5.Монгол Улсын Үндсэн хууль, Монгол Улсын олон улсын гэрээ, бусад хуультай нийцэж байгаа эсэх**

Монгол Улсын Их Хурлын 2016 оны 19 дүгээр тогтоолоор батлагдсан “Монгол улсын тогтвортой хөгжлийн үзэл баримтлал-2030” баримт бичгийн Зорилт 3-д  *“... гол нэр, төрлийн шатахууны хэрэгцээг олон улсын стандартад нийцсэн дотоодын үйлдвэрлэлийн бүтээгдэхүүнээр бүрэн хангана*” гэж, Их Хурлын 2015 оны 62 дугаар тогтоолоор батлагдсан “Төрөөс аж үйлдвэрийн талаар баримтлах бодлого”-ын 4.1.5-д “*дэвшилтэт техник, технологи, өндөр технологи, инновацид суурилсан, эдийн засаг, нийгмийн үр ашиг бүхий боловсруулах, дахин боловсруулах, бүтээлч аж үйлдвэрлэлийг хөрөнгө оруулалт, санхүүгийн бодлогоор дэмжих*” гэж,  Их Хурлын 2016 оны  45 дугаар тогтоолоор баталсан “Монгол Улсын Засгийн газрын 2016-2020 оны үйл ажиллагааны хөтөлбөр”-ийн 2.13 дахь хэсэгт “*Дотоодын үйлдвэрлэлийг гааль, татварын бодлогоор дэмжих*” гэж, 2.70-д  *“... газрын тос боловсруулах үйлдвэр байгуулна*” гэж, Засгийн газрын 2018 оны 169 дүгээр тогтоолоор батлагдсан “Төрөөс газрын тосны салбарыг хөгжүүлэх талаар баримтлах бодлого (2018-2027)”-ын 2.3.2.2 “*газрын тосны бүтээгдэхүүний үйлдвэрлэлийг татварын таатай бодлогоор дэмжих*” гэж тус тус заасантай нийцэж байна.

Хуулийн төсөл нь Монгол Улсын Үндсэн хууль болон холбогдох хуультай нийцсэн бөгөөд бусад хууль тогтоомжид нэмэлт өөрчлөлт оруулах шаардлагагүй юм.

**ТАВ.ЗОХИЦУУЛАЛТЫН ХУВИЛБАРУУДЫГ**

**ХАРЬЦУУЛСАН ДҮГНЭЛТ**

Аж ахуйн нэгжийн орлогын албан татвараас чөлөөлөх асуудлыг хуулиар шийдвэрлэхээр холбогдох хуульд заасан тул цаашид хувилбар 6 буюу “Хууль тогтоомжийн төсөл боловсруулах” гэсэн зохицуулалтын хувилбар болгон үргэлжлүүлэн судлах нь зүйтэй гэж үзлээ.

“Хууль тогтоомжийн төсөл боловсруулах” гэсэн зохицуулалтын хувилбар нь дэвшүүлсэн зорилгод бүрэн хүрэх боломжтой ба энэ нь Монгол Улсын Үндсэн хууль болон хүний эрхийн Монгол Улсын олон улсын гэрээний агуулга, зарчимд нийцнэ гэж дүгнэж байна.

**ДОЛОО.ЗӨВЛӨМЖ**

 Татварын ерөнхий хуулийн 4 дүгээр зүйлийн 4.1 дэх хэсэгт *“... татварыг зөвхөн Улсын Их Хурал хуулиар бий болгох, өөрчлөх, хөнгөлөх, чөлөөлөх, хүчингүй болгох эрхтэй*” гэж заасан тул аж ахуйн нэгжийн орлогын албан татвараас чөлөөлөх тухай “хууль тогтоомжийн төсөл боловсруулах” шаардлагатай болно.

 Хууль тогтоомжийн төсөл боловсруулах зохицуулалтын хувилбар нь одоогийн нөхцөлд дэвшүүлсэн зорилгыг хангах хамгийн боломжит хувилбар бөгөөд Монгол Улсын Үндсэн хууль, бусад хууль тогтоомж, хүний эрх, нийгэм, эдийн засаг, байгаль орчинд үзүүлэх сөрөг нөлөө нь байж болох хэмжээнээс хэтрэхгүй болно.

Энэ хууль батлагдсанаар газрын тос боловсруулах төрийн өмчит үйлдвэртэй газрын тосны хайгуул, ашиглалтын үйл ажиллагааг хамтран явуулах гэрээлэгч Монгол улсад Бүтээгдэхүүн хуваах гэрээний үндсэн дээр үйл ажиллагаа явуулж буй бусад аж ахуйн нэгжүүдийн нэгэн адил аж ахуйн нэгжийн орлогын албан татвараас чөлөөлөгдөх эрхзүйн орчин бүрдэх юм.

ХҮНИЙ ЭРХЭД ҮЗҮҮЛЭХ ҮР НӨЛӨӨ

(Хүснэгт 2)

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд | Хариулт | Тайлбар |
| 1. Хүний эрхийн суурь зарчмуудад нийцэж буй эсэх
 | 1.1. Ялгаварлан гадуурхахгүй ба тэгш байх  |
| 1.1.1.Ялгаварлан гадуурхахыг хориглох эсэх | Тийм | **Үгүй** | Энэ чиглэлээр хуулийн төсөлд шинээр заалт тусгагдахгүй. |
| 1.1.2.Ялгаварлан гадуурхсан буюу аль нэг бүлэгт давуу байдал үүсгэх эсэх | Тийм | **Үгүй** | Аль нэг бүлэгт давуу байдал үүсгэхгүй. |
| 1.1.3.Энэ нь тодорхой бүлгийн эмзэг байдлыг дээрдүүлэхийн тулд авч буй түр тусгай арга хэмжээ мөн бол олон улсын болон үндэсний хүний эрхийн хэм хэмжээнд нийцэж буй эсэх | Тийм | **Үгүй** | Энэ нь тодорхой бүлийн эмзэг байдлыг дээрдүүлэхийн тулд авч буй түр тусгай арга хэмжээ биш юм.  |
| 1.2. Оролцоог хангах |
| 1.2.1.Зохицуулалтын хувилбарыг сонгохдоо оролцоог хангасан эсэх, ялангуяа эмзэг бүлэг, цөөнхийн оролцох боломжийг бүрдүүлсэн эсэх | Тийм | **Үгүй** | Ямар нэгэн сөрөг нөлөө байхгүй. |
|  1.2.2.Ялангуяа зохицуулалтыг бий болгосноор эрх, хууль ёсны ашиг сонирхол нь хөндөгдөж буй, эсхүл хөндөгдөж болзошгүй иргэдийг тодорхойлсон эсэх  | Тийм | **Үгүй** | Аж ахуйн нэгжүүдэд нөлөө үзүүлнэ.  |
| 1.3. Хууль дээдлэх зарчим ба сайн засаглал хариуцлага |
| 1.3.1.Зохицуулалтыг бий болгосноор хүний эрхийг хөхүүлэн дэмжих, хангах, хамгаалах явцад ахиц дэвшил гарах эсэх | Тийм | **Үгүй** | Хуульд ийм зохицуулалт тусгаагүй. |
| 1.3.2.Зохицуулалтын хувилбар нь хүний эрхийн Монгол Улсын олон улсын гэрээ, НҮБ-ын хүний эрхийн механизмаас тухайн асуудлаар өгсөн зөвлөмжид нийцэж байгаа эсэх | Тийм | **Үгүй** | Хуульд ийм зохицуулалт тусгаагүй. |
| 1.3.3.Хүний эрхийг зөрчигчдөд хүлээлгэх хариуцлагыг тусгах эсэх | Тийм | **Үгүй** | Хуульд ийм зохицуулалт тусгаагүй. |
| 1. Хүний эрхийг

хязгаарласан зохицуулалт агуулсан эсэх | 2.1. Зохицуулалт нь хүний эрхийг хязгаарлах бол энэ нь хууль ёсны зорилгод нийцсэн эсэх  | Тийм | **Үгүй** | Хүний эрхийг хязгаарласан зохицуулалт тусгагдаагүй. |
| 2.2. Хязгаарлалт тогтоох нь зайлшгүй эсэх  | Тийм | **Үгүй** |
| 1. Эрх агуулагч
 | 3.1. Зохицуулалтын хувилбарт хамаарах бүлгүүд буюу эрх агуулагчдыг тодорхойлсон эсэх | **Тийм** | Үгүй | Үйл ажиллагаанд оролцогч аж ахуйн нэгжүүд. |
| 3.2. Эрх агуулагчдыг эмзэг байдлаар нь ялгаж тодорхойлсон эсэх | Тийм | **Үгүй** | Эрх агуулагчдыг эмзэг байдлаар нь ялгаж тодорхойлсон зохицуулалт байхгүй. |
| 3.3. Зохицуулалтын хувилбар нь энэхүү эмзэг бүлгийн нөхцөл байдлыг харгалзан үзэж, тэдний эмзэг байдлыг дээрдүүлэхэд чиглэсэн эсэх | Тийм | **Үгүй** | Эмзэг бүлгийн нөхцөл байдлыг харгалзан үзсэн зохицуулалт байхгүй. |
| 3.4. Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалтыг тусгах эсэх /хөгжлийн бэрхшээлтэй, үндэстний цөөнх, хэлний цөөнх, гагцхүү эдгээрээр хязгаарлахгүй/ | Тийм | **Үгүй** | Эрх агуулагчдын, ялангуяа эмзэг бүлгийн ялгаатай хэрэгцээг тооцсон мэдрэмжтэй зохицуулалт тусгаагүй. |
| Үүрэг хүлээгч | 4.1. Үүрэг хүлээгчдийг тодорхойлсон эсэх | Тийм | **Үгүй** | Хуульд ийм зохицуулалт тусгаагүй. |
| 1. Жендэрийн

эрх тэгш байдлыг хангах тухай хуульд нийцүүлсэн эсэх  | 5.1. Жендэрийн үзэл баримтлалыг тусгасан эсэх | Тийм | **Үгүй** | Жендэрийн үзэл баримтлалын талаарх зохицуулалт тусгаагүй. |
| 5.2.Эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэх | Тийм | **Үгүй** | Зохицуулах харилцаа нь эрэгтэй, эмэгтэй хүний тэгш эрх, тэгш боломж, тэгш хандлагын баталгааг бүрдүүлэх эсэхтэй холбогдох харилцаанд хамаарахгүй. |

ЭДИЙН ЗАСАГТ ҮЗҮҮЛЭХ ҮР НӨЛӨӨ

(Хүснэгт 3)

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд | Хариулт | Тайлбар |
| 1.Дэлхийн зах зээл дээр өрсөлдөх чадвар  | 1.1.Дотоодын аж ахуйн нэгж болон гадаадын хөрөнгө оруулалттай аж ахуйн нэгж хоорондын өрсөлдөөнд нөлөө үзүүлэх эсэх | Тийм | **Үгүй** | Шинэ техник, технологийг нэвтрүүлэх, нутагшуулах чиглэлээр гадаад, дотоодын хөрөнгө оруулагчдыг татаж, үйлдвэрлэлийн бүтцийг сайжруулах зорилготой. |
| 1.2.Хил дамнасан хөрөнгө оруулалтын шилжилт хөдөлгөөнд нөлөө үзүүлэх эсэх (эдийн засгийн байршил өөрчлөгдөхийг оролцуулан) | Тийм | **Үгүй** | Ямар нэгэн сөрөг нөлөө байхгүй. |
| 1.3.Дэлхийн зах зээл дээрх таагүй нөлөөллийг монголын зах зээлд орж ирэхээс хамгаалахад нөлөөлж чадах эсэх | **Тийм** | Үгүй | Газрын тос боловсруулах үйлдвэрийг дотоодоос олборлох газрын тосоор урт хугацаанд, найдвартай хангах нөхцөл бүрдснээр Монгол улсын газрын тосны бүтээгдэхүүний импортын хамаарлыг багасгана. |
| 2.Дотоодын зах зээлийн өрсөлдөх чадвар болон тогтвортой байдал | 2.1.Хэрэглэгчдийн шийдвэр гаргах боломжийг бууруулах эсэх | Тийм | **Үгүй** | Ямар нэгэн сөрөг нөлөө байхгүй. |
| 2.2.Хязгаарлагдмал өрсөлдөөний улмаас үнийн хөөрөгдлийг бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 2.3.Зах зээлд шинээр орж ирж байгаа аж ахуйн нэгжид бэрхшээл, хүндрэл бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 2.4.Зах зээлд шинээр монополийг бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 3.Аж ахуйн нэгжийн үйлдвэрлэлийн болон захиргааны зардал | 3.1.Зохицуулалтын хувилбарыг хэрэгжүүлснээр аж ахуйн нэгжид шинээр зардал үүсэх эсэх | Тийм | **Үгүй** | Ямар нэгэн сөрөг нөлөө байхгүй. |
| 3.2.Санхүүжилтийн эх үүсвэр олж авахад нөлөө үзүүлэх эсэх | **Тийм** | Үгүй | Газрын тосны хайгуул, ашиглалтын үйл ажиллагаанд гадаад, дотоодын хөрөнгө оруулалтыг татна. |
| 3.3.Зах зээлээс тодорхой бараа бүтээгдэхүүнийг худалдан авахад хүргэх эсэх | **Тийм** | Үгүй | Газрын тосны хайгуул, ашиглалтын үйл ажиллагаа явуулснаар тодорхой хэмжээний бараа материалыг дотоодоос худалдан авна. |
| 3.4.Бараа бүтээгдэхүүний борлуулалтад ямар нэг хязгаарлалт, эсхүл хориг тавих эсэх | Тийм | **Үгүй** | Ямар нэгэн сөрөг нөлөө байхгүй. |
| 3.5.Аж ахуйн нэгжийг үйл ажиллагаагаа зогсооход хүргэх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.Мэдээлэх үүргийн улмаас үүсч байгаа захиргааны зардлын ачаалал | 4.1.Хуулийн этгээдэд захиргааны шинж чанартай нэмэлт зардал (Тухайлбал, мэдээлэх, тайлан гаргах г.м) бий болгох эсэх | Тийм | **Үгүй** | Нэмэлт зардал гарахгүй, зардлыг бууруулна. |
| 5.Өмчлөх эрх | 5.1.Өмчлөх эрхийг (үл хөдлөх, хөдлөх эд хөрөнгө, эдийн бус баялаг зэргийг) хөндсөн зохицуулалт бий болох эсэх | Тийм | **Үгүй** | Ямар нэгэн сөрөг нөлөө байхгүй. |
| 5.2.Өмчлөх эрх олж авах, шилжүүлэх болон хэрэгжүүлэхэд хязгаарлалт бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 5.3.Оюуны өмчийн (патент, барааны тэмдэг, зохиогчийн эрх зэрэг) эрхийг хөндсөн зохицуулалт бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 6.Инноваци болон судалгаа шинжилгээ | 6.1.Судалгаа шинжилгээ, нээлт хийх, шинэ бүтээл гаргах асуудлыг дэмжих эсэх | Тийм | **Үгүй** | Ямар нэг сөрөг нөлөө байхгүй. |
| 6.2.Үйлдвэрлэлийн шинэ технологи болон шинэ бүтээгдэхүүн нэвтрүүлэх, дэлгэрүүлэхийг илүү хялбар болгох эсэх | **Тийм** | Үгүй | Шаардлага тавигдана. |
| 7.Хэрэглэгч болон гэр бүлийн төсөв | 7.1.Хэрэглээний үнийн түвшинд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.2.Хэрэглэгчдийн хувьд дотоодын зах зээлийг ашиглах боломж олгох эсэх | Тийм | **Үгүй** | Ямар нэгэн сөрөг нөлөө байхгүй. |
| 7.3.Хэрэглэгчдийн эрх ашигт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.4.Хувь хүний/гэр бүлийн санхүүгийн байдалд (шууд буюу урт хугацааны туршид) нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.Тодорхой бүс нутаг, салбарууд | 8.1.Тодорхой бүс нутагт буюу тодорхой нэг чиглэлд ажлын байрыг шинээр бий болгох эсэх | **Тийм** | Үгүй | Газрын тосны ордууд нээгдэж, олборлолтын үйл ажиллагаа явагдсанаар төрөл бүрийн ажлын байрууд нэмэгдэнэ. |
| 8.2.Тодорхой бүс нутагт буюу тодорхой нэг чиглэлд ажлын байр багасгах чиглэлээр нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.3.Жижиг, дунд үйлдвэр, эсхүл аль нэг салбарт нөлөө үзүүлэх эсэх | **Тийм** | Үгүй | Газрын тосны хайгуул, ашиглалтын үйл ажиллагаа явагдахад ажиллах хүчний хэрэгцээнд хүнс болон бусад өргөн хэрэглээний бараагаар хангах шаардлагатай болно. Энэ нь ХАА болон жижиг дунд үйлдвэрүүдэд эерэгээр нөлөөлнө. |
| 9.Төрийн захиргааны байгууллага | 9.1.Улсын төсөвт нөлөө үзүүлэх эсэх | Тийм | **Үгүй** | Улсын төсвийн зардал нэмэгдэхгүй.  |
| 9.2.Шинээр төрийн байгууллага байгуулах, эсхүл төрийн байгууллагад бүтцийн өөрчлөлт хийх шаардлага тавигдах эсэх | Тийм | **Үгүй** | Ямар нэгэн өөрчлөлт гарахгүй. |
| 9.3.Төрийн байгууллагад захиргааны шинэ чиг үүрэг бий болгох эсэх | Тийм | **Үгүй** | Ямар нэгэн өөрчлөлт гарахгүй. |
| 10.Макро эдийн засгийн хүрээнд | 10.1.Эдийн засгийн өсөлт болон ажил эрхлэлтийн байдалд нөлөө үзүүлэх эсэх | **Тийм** | Үгүй | Эерэг нөлөө үзүүлнэ. |
| 10.2.Хөрөнгө оруулалтын нөхцөлийг сайжруулах, зах зээлийн тогтвортой хөгжлийг дэмжих эсэх | **Тийм** | Үгүй | Хөрөнгө оруулалтын орчин сайжирч, эерэг нөлөө үзүүлнэ. |
| 10.3.Инфляци нэмэгдэх эсэх | Тийм | **Үгүй** | Ямар нэгэн сөрөг нөлөө байхгүй. |
| 11.Олон улсын харилцаа | 11.1.Монгол Улсын олон улсын гэрээтэй нийцэж байгаа эсэх | **Тийм** | Үгүй | Ямар нэгэн байдлаар зөрчилдөхгүй.  |

НИЙГЭМД ҮЗҮҮЛЭХ ҮР НӨЛӨӨ

(Хүснэгт 4)

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд | Хариулт | Тайлбар |
| 1.Ажил эрхлэлтийн байдал, хөдөлмөрийн зах зээл | 1.1.Шинээр ажлын байр бий болох эсэх | **Тийм** | Үгүй | Газрын тосны хайгуул, ашиглалтын чиглэлээр болон энэхүү үйл ажиллагаанд оролцох бусад салбаруудад ажлын байрууд шинээр бий болно. |
| 1.2.Шууд болон шууд бусаар ажлын байрны цомхотгол бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 1.3.Тодорхой ажил мэргэжлийн хүмүүс болон хувиараа хөдөлмөр эрхлэгчдэд нөлөө үзүүлэх эсэх | **Тийм** | Үгүй | Тодорхой үйл ажиллагаа эрхлэгчдэд эерэг нөлөө үзүүлнэ. |
| 1.4.Тодорхой насны хүмүүсийн ажил эрхлэлтийн байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.Ажлын стандарт, хөдөлмөрлөх эрх | 2.1.Ажлын чанар, стандартад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.2.Ажилчдын эрүүл мэнд, хөдөлмөрийн аюулгүй байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.3.Ажилчдын эрх, үүрэгт шууд болон шууд бусаар нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 2.4.Шинээр ажлын стандарт гаргах эсэх | Тийм | **Үгүй** | Ямар нэгэн сөрөг нөлөө байхгүй. |
| 2.5.Ажлын байранд технологийн шинэчлэлийг хэрэгжүүлэхтэй холбогдсон өөрчлөлт бий болгох эсэх | Тийм | **Үгүй** | Ямар нэгэн сөрөг нөлөө байхгүй. |
| 3.Нийгмийн тодорхой бүлгийг хамгаалах асуудал | 3.1.Шууд болон шууд бусаар тэгш бус байдал үүсгэх эсэх | Тийм | **Үгүй** | Ямар нэгэн сөрөг нөлөө байхгүй. |
| 3.2.Тодорхой бүлэг болон хүмүүст сөрөг нөлөө үзүүлэх эсэх. Тухайлбал, эмзэг бүлэг, хөгжлийн бэрхшээлтэй иргэд, ажилгүй иргэд, үндэстний цөөнхөд гэх мэт | Тийм | **Үгүй** | Ямар нэгэн сөрөг нөлөө байхгүй. |
| 3.3.Гадаадын иргэдэд илэрхий нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.Төрийн удирдлага, сайн засаглал, шүүх эрх мэдэл, хэвлэл мэдээлэл, ёс суртахуун | 4.1.Засаглалын харилцаанд оролцогчдод нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.2.Төрийн байгууллагуудын үүрэг, үйл ажиллагаанд нөлөөлөх эсэх | Тийм | **Үгүй** | Ямар нэгэн сөрөг нөлөө үзүүлэхгүй.  |
| 4.3.Төрийн захиргааны албан хаагчдын эрх, үүрэг, харилцаанд нөлөөлөх эсэх | Тийм | **Үгүй** | Ямар нэгэн нөлөө үзүүлэхгүй. |
| 4.4.Иргэдийн шүүхэд хандах, асуудлаа шийдвэрлүүлэх эрхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.5.Улс төрийн нам, төрийн бус байгууллагын үйл ажиллагаанд нөлөөлөх эсэх | Тийм | **Үгүй** | Ямар нэгэн нөлөө үзүүлэхгүй. |
| 5.Нийтийн эрүүл мэнд, аюулгүй байдал | 5.1.Хувь хүн/нийт хүн амын дундаж наслалт, өвчлөлт, нас баралтын байдалд нөлөөлөх эсэх | Тийм | **Үгүй** | Ямар нэгэн нөлөө үзүүлэхгүй. |
| 5.2.Зохицуулалтын хувилбарын улмаас үүсэх дуу чимээ, агаар, хөрсний чанарын өөрчлөлт хүн амын эрүүл мэндэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.3.Хүмүүсийн амьдралын хэв маяг (хооллолт, хөдөлгөөн, архи, тамхины хэрэглээ)-т нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.Нийгмийн хамгаалал, эрүүл мэнд, боловсролын систем | 6.1.Нийгмийн үйлчилгээний чанар, хүртээмжид нөлөөлөх эсэх | Тийм | **Үгүй** | Ямар нэгэн сөрөг нөлөө үзүүлэхгүй. |
| 6.2.Ажилчдын боловсрол, шилжилт хөдөлгөөнд нөлөөлөх эсэх | **Тийм** | Үгүй | Мэргэжлийн ажилчдыг бэлтгэх, орон нутгаас ажилчид авах зэрэг үйл ажиллагаа явагдана. |
| 6.3.Иргэдийн боловсрол (төрийн болон хувийн хэвшлийн боловсролын байгууллага) олох, мэргэжил эзэмших, давтан сургалтад хамрагдахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.4.Нийгмийн болон эрүүл мэндийн үйлчилгээ авахад сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 6.5.Их, дээд сургуулиудын үйл ажиллагаа, өөрийн удирдлагад нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.Гэмт хэрэг, нийгмийн аюулгүй байдал | 7.1.Нийгмийн аюулгүй байдал, гэмт хэргийн нөхцөл байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.2.Хуулийг албадан хэрэгжүүлэхэд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.3.Гэмт хэргийн илрүүлэлтэд нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.4.Гэмт хэргийн хохирогчид, гэрчийн эрхэд сөрөг нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.Соёл | 8.1.Соёлын өвийг хамгаалахад нөлөө үзүүлэх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.2.Хэл, соёлын ялгаатай байдал бий болгох эсэх, эсхүл уг ялгаатай байдалд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 8.3.Иргэдийн түүх, соёлоо хамгаалах оролцоонд нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |

БАЙГАЛЬ ОРЧИНД ҮЗҮҮЛЭХ ҮР НӨЛӨӨ

(Хүснэгт 5)

|  |  |  |  |
| --- | --- | --- | --- |
| Үзүүлэх үр нөлөө: | Холбогдох асуултууд | Хариулт | Тайлбар |
| 1.Агаар | 1.1.Зохицуулалтын хувилбарын үр дүнд агаарын бохирдлыг нэмэгдүүлэх эсэх | Тийм | **Үгүй** | Олборлосон газрын тосоор чанар сайтай бүтээгдэхүүн үйлдвэрлэснээр агаарын бохирдлыг бууруулахад нөлөөлнө. |
| 2.Зам тээвэр, түлш, эрчим хүч | 2.1.Тээврийн хэрэгслийн түлшний хэрэглээг нэмэгдүүлэх/бууруулах эсэх | Тийм | **Үгүй** | Ямар нэгэн сөрөг нөлөө байхгүй. |
| 2.2.Эрчим хүчний хэрэглээг нэмэгдүүлэх эсэх | **Тийм** | Үгүй | Газрын тос олборлох орд ашиглах үйл ажиллагаанд цахилгаан эрчим хүч шаардлагатай. |
| 2.3.Эрчим хүчний үйлдвэрлэлд нөлөө үзүүлэх эсэх | **Тийм** | Үгүй | Газрын тосны дагалдах хийгээр эрчим хүч үйлдвэрлэж үйл ажиллагаанд хэрэглэнэ. |
| 2.4.Тээврийн хэрэгслийн агаарын бохирдлыг нэмэгдүүлэх эсэх | Тийм | **Үгүй** | Агаарын бохирдлыг бууруулахад нөлөөлнө. |
| 3.Ан амьтан, ургамлыг хамгаалах | 3.1.Ан амьтны тоо хэмжээг бууруулах эсэх | Тийм | **Үгүй** | Ямар нэгэн сөрөг нөлөө байхгүй. |
| 3.2.Ховордсон болон нэн ховор амьтан, ургамалд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 3.3.Ан амьтдын нүүдэл, суурьшилд сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 3.4.Тусгай хамгаалалттай газар нутагт сөргөөр нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 4.Усны нөөц | 4.1.Газрын дээрх ус болон гүний ус, цэвэр усны нөөцөд сөргөөр нөлөөлөх эсэх | **Тийм** | Үгүй | Усны хэрэглээ нэмэгдэнэ. |
| 4.2.Усны бохирдлыг нэмэгдүүлэх эсэх | Тийм | **Үгүй** | Холбогдох стандартыг мөрдөнө.  |
| 4.3.Ундны усны чанарт нөлөөлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 5.Хөрсний бохирдол | 5.1.Хөрсний бохирдолтод нөлөө үзүүлэх эсэх | Тийм | **Үгүй** | Холбогдох стандартыг мөрдөнө. |
| 5.2.Хөрсийг эвдэх, ашиглагдсан талбайн хэмжээг нэмэгдүүлэх эсэх | **Тийм** | Үгүй | Холбогдох стандартыг мөрдөнө. |
| 6.Газрын ашиглалт | 6.1.Ашиглагдаагүй байсан газрыг ашиглах эсэх | **Тийм** | Үгүй | Газрын тосны хайгуул, ашиглалтын үйл ажиллагаа явуулах талбай нь одоогоор ашиглагдаагүй байгаа. |
| 6.2.Газрын зориулалтыг өөрчлөх эсэх | Тийм | **Үгүй** | Тусгай зөвшөөрлөөр хязгаарлагдах учир өөрчлөгдөхгүй. |
| 6.3.Экологийн зориулалтаар хамгаалагдсан газрын зориулалтыг өөрчлөх эсэх | Тийм | **Үгүй** | Ямар нэгэн сөрөг нөлөө байхгүй. |
| 7.Нөхөн сэргээгдэх/нөхөн сэргээгдэхгүй байгалийн баялаг | 7.1.Нөхөн сэргээгдэх байгалийн баялгийг өөрөө нөхөн сэргээгдэх чадавхыг нь алдагдуулахгүйгээр зохистой ашиглах эсэх | Тийм | **Үгүй** | Газрын тос нь нөхөн сэргээгдэхгүй баялаг. |
| 7.2.Нөхөн сэргээгдэхгүй байгалийн баялгийн ашиглалт нэмэгдэх эсэх | **Тийм** | Үгүй | Ашиглалтыг зүй зохистой технологи ашиглан явуулна. |

---оОо---

1. Монгол Улсын Засгийн газрын 2016 оны 59 дүгээр тогтоолын нэгдүгээр хавсралт [↑](#footnote-ref-1)